Diari Oficial de la Generalitat Valenciana


Sumari del DOGV 9609, del 02-06-2023 (2023/5998)

RESOLUCIÓ de 29 de maig de 2023, de la consellera de Justícia, Interior, i Administració Pública, per la qual s'actualitzen les relacions de llocs de treball de la Presidència i de les conselleries de l'Administració de la Generalitat, així com dels organismes i entitats els llocs de treball i el personal dels quals són gestionats per la conselleria competent en matèria de funció pública, publicades mitjançant Resolució de 19 d'abril de 2023 (DOGV 9580, 21.04.23), i de correcció d'errors d'aquesta.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9609

Data del DOGV
:   02-06-2023

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2023/5998


Data del document
:   29-05-2023

Organisme emissor
:   Conselleria de Justícia, Interior i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Justícia, Interior i Administració Pública
    * personal
    * concurs administratiu

RESOLUCIÓ de 29 de maig de 2023, de la consellera de Justícia, Interior, i Administració Pública, per la qual s'actualitzen les relacions de llocs de treball de la Presidència i de les conselleries de l'Administració de la Generalitat, així com dels organismes i entitats els llocs de treball i el personal dels quals són gestionats per la conselleria competent en matèria de funció pública, publicades mitjançant Resolució de 19 d'abril de 2023 (DOGV 9580, 21.04.23), i de correcció d'errors d'aquesta. [2023/5998]  
Mitjançant la Resolució de 19 d'abril de 2023 (DOGV 9580, 21.04.23), de la consellera de Justícia, Interior i Administració Pública, s'ordena publicar les relacions de llocs de treball de la Presidència i de les conselleries de l'Administració de la Generalitat, així com dels organismes i entitats els llocs de treball i el personal dels quals són gestionats per la conselleria competent en matèria de funció pública, i s'aproven les modificacions introduïdes per aquesta Resolució respecte a l'última publicació de les relacions de llocs de treball de data 23 de desembre de 2022 (DOGV 9500, 29.12.22).  
  
L'actualització de les relacions de llocs de treball que ara es publica, conté tots els llocs de treball que han sigut creats o modificats amb posterioritat a l'esmentada Resolució de 19 d'abril de 2023, de la consellera de Justícia, Interior i Administració Pública.  
  
L'article 49 de la LFPV, estableix que les relacions de llocs de treball es publicaran almenys una vegada a l'any en el Diari Oficial de la Generalitat Valenciana, mentre que l'article 26 del Decret 56/2013, de 3 de maig, del Consell, pel qual s'estableixen els criteris generals per a la classificació dels llocs de treball, i el procediment d'elaboració i aprovació de les relacions de llocs de treball de l'Administració de la Generalitat, preveu que podran publicar-se actualitzacions de les mateixes al llarg d'aquest període.  
Així mateix, revisada la Resolució de 19 d'abril de 2023, per la qual s'ordena publicar les relacions de llocs de treball, s'han advertit errors materials que afecten la classificació de determinats llocs de treball, així com a les funcions de determinats llocs tipus, procedint a la correcció d'aquests, d'acord amb l'article 109.2 de la Llei 39/2015, d'1 d'octubre, del procediment administratiu comú de les administracions públiques.  
  
La present actualització de les relacions de llocs de treball, ha sigut recollida en l'ordre del dia de la reunió de la Mesa Sectorial de Funció Pública, celebrada el dia 26 de maig de 2023.  
La Direcció General de Pressupostos de la Conselleria d'Hisenda i Model Econòmic, ha informat favorablement sobre l'existència de dotació pressupostària dels llocs de treball continguts en aquesta actualització, en compliment del que s'estableix en els articles 41.3 i 47.2 de la LFPV i article 26 del Decret 56/2013, de 3 de maig, del Consell.  
  
En virtut de tot l'exposat, vista la proposta efectuada per la Direcció General de Funció Pública, i d'acord amb el que disposen els articles 8.1.d i 49.1 de la Llei 4/2021, de 16 d'abril, de la Funció Pública Valenciana, i de l'article 26 del Decret 56/2013, de 3 de maig, del Consell, que atorguen la competència per a aprovar les relacions de llocs de treball a la persona titular de la conselleria competent en matèria de funció pública, resolc:  
  
Primer  
Actualitzar les relacions de llocs de treball de la Presidència i de les conselleries de l'Administració de la Generalitat, així com dels organismes i entitats els llocs de treball i el personal de les quals són gestionats per la conselleria competent en matèria de funció pública, publicades mitjançant Resolució de 19 d'abril de 2023 (DOGV 9580, 21.04.23), i que figuren en l'Annex I que acompanya a aquesta resolució.  
  
Segon  
Procedir a la correcció dels errors continguts en l'esmentada Resolució de 19 d'abril de 2023, i que figuren en l'Annex II (correcció d'errors en la classificació de llocs de treball) i en l'Annex III (correcció d'errors de les funcions de determinats llocs tipus).  
  
  
Tercer  
La present resolució tindrà efectes des de l'endemà de la seua publicació en el Diari Oficial de la Generalitat Valenciana.  
  
Contra aquesta resolució, que posa fi a la via administrativa, es podrà interposar potestativament recurs de reposició davant el mateix òrgan que ha dictat l'acte, en el termini d'un mes a comptar des de l'endemà de la publicació, d'acord amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques; o bé, recurs contenciós administratiu en el termini de dos mesos davant el jutjat contenciós administratiu competent, d'acord amb el que disposen els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici de qualsevol altre que s'estime escaient.  
  
  
València, 29 de maig de 2023.- La consellera de Justícia, Interior i Administració Pública: Gabriela Bravo Sanestanislao.